《白雀洞》
宋代·孙抗

禽贵羽毛洁，地怜岩壑幽。
名非华阴冻，景似秀林秋。
不睹音尘继，空惊岁月遒。
何如颍川凤，千古冠缇油。

作者简介：（998—1051）歙州黟县人，字和叔。仁宗天圣五年得同学究出身，复登进士第。历来安主簿、洪州司理。迁知浔州，改庙作学堂，讲说文艺。未几，旁州之士亦来从学。庆历二年为监察御史里行，累除广西转运使。会遣将征侬智高，因督吏输饷、治城修械有功，官至尚书司封员外郎。有文集。